יאיר אגמון

יאיר אגמון (נולד בי"ב בתמוז תשמ"ז, 9 ביולי 1987) הוא סופר, קולנוען ופובליציסט ישראלי.

 ביוגרפיה 
אגמון נולד בירושלים בעקבות רומן בין אימו הרווקה רחל אגמון, לאביו, חיים צפרירי, שהיה אז נשוי ואב לשבעה.כאן דוקו | רחל אגמון - Rachel Agmon - סרטו של יאיר אגמון הוא למד בתיכון הימלפרב ובישיבת מעלה גלבוע. שירת בצה"ל כקצין בגדוד גרניט (גדוד 932) של חטיבת הנח"ל. אגמון הוא בוגר של תוכנית המנהיגות עמיתי ברונפמן, מחזור 2004.

 יצירתו הספרותית 
ב-2009, במהלך שירותו הצבאי, הוציא לאור בהוצאת ראובן מס את ספרו הראשון - "חפ"ש: מחשבות צבאיות ומחויכות על פרשיות השבוע והמועדים". הספר מבוסס על שיעורים בפרשת השבוע שאגמון העביר לחייליו כמפקד כיתה, ומטרתו "ליצור גשר בין חיי היום-יום של החייל הקרבי לבין התורה".

סיפור קצר של אגמון, "ונפש יהונתן נקשרה", הומלץ בידי השופטים בתחרות הסיפור הקצר של "הארץ" לשנת 2011.

ב-2012 יצא לאור, בהוצאת זמורה ביתן ובעריכת עלמה כהן-ורדי, הרומן "עם הארץ - סיפור מסע". הספר מתאר מפגשים עם דמויות שונות מן החברה הישראלית, חלקו בדיוני וחלקו מבוסס על אירועים שקרו לאגמון. הספר כתוב בגוף ראשון, שמו של המספר הוא "יאיר אגמון", וכמו אגמון עצמו הוא קצין משוחרר דתי.

בשנת 2014 יצא לאור, בהוצאת זמורה ביתן, ספר הפרוזה השני של אגמון, "יאיר ויהונתן". הספר ממזג בין סיפורו של יהונתן, דתל"ש אלים ומבולבל, לבין סיפורים שונים מחייו של אגמון, ומשלב בתוכו סרטוני וידאו קצרצרים ומוזיקה מקורית, בעזרת שימוש בקודי QR.

בשנת 2016 יצא לאור ספרו הרביעי, "שמשהו יקרה", בהוצאת כתר. הספר מורכב מחמש נובלות על בדידות, תקיעות, וחוסר משמעות: "ומותר לאהוב" - המתאר ניצנים של רומן בין ראש ישיבה לבין אחד מתלמידיו, "אומן" - סיפור על בחור חילוני שמגיע לקיבוץ הברסלבי באומן ולא מצליח להתחבר, "ערגה" - המתאר את קורותיה של בחורה צעירה בפסטיבל 'ריינבואו' בנגב, "מיני מנטל" - על חרדי צעיר שנוסע ללאס וגאס, ומזמין לחדרו זונה, ו-"פרקי אליק" - על חבורת חיילים משוחררים ש'מחמיצים' את מבצע צוק איתן.

בדצמבר 2017 יצא לאור ספרו החמישי, "מה אהבתי", בהוצאת ידיעות ספרים. זהו ספרו השני העוסק בפרשות השבוע.

באוגוסט 2021 יצא לאור ספרו השישי, "ספר האקסיות", בהוצאת הקיבוץ המאוחד בו מופיעים חמישה סיפורי אהבה כושלים. בשנת 2023 הודיע תיאטרון הקאמרי כי יעלו מחזה המבוסס על ספר זה.

בשנת 2022 זכה בפרס היצירה לסופרים עבריים על שם ראש הממשלה לוי אשכול של משרד התרבות.

במרץ 2024 יצא לאור הספר ״יום אחד באוקטובר״ שערך אגמון יחד עם אוריה מבורך. הספר כולל 40 סיפורים קצרים בצורת מונולוג של 40 אנשים המתארים את חוויותיהם האישיים ממתקפת הפתע על ישראל ב-7 באוקטובר 2023. הספר נכלל במספר רשימות רבי מכר בשנת 2024 ואף זכה לתו זהב מרשת סטימצקי המעיד על מכירת עשרות אלפי עותקים.גילי איזיקוביץ, למעלה מ-80 ספרים שעוסקים ב-7 באוקטובר כבר ראו אור, והמגמה צפויה להתגבר, באתר הארץ, 25 ביוני 2024מערכת ספרים, רבי המכר של ישראל היום: שבוע הספר בשיא, באתר ישראל היום, 27 ביוני 2024

 יצירתו הקולנועית 
בשנת 2012 החל אגמון ללמוד בבית הספר סם שפיגל לקולנוע ולטלוויזיה. סרטיו הוצגו בפסטיבל טרייבקה, פסטיבל תל אביב, דוקאביב, ובפסטיבל מינכן לסרטי סטודנטים. אחד מסרטיו אף נכלל ברשימת המתמודדים על פרס אופיר לשנת 2015.

סרטים בבימויו זכו בפרויקט סרטים של 48 שעות בשנת 2014 ובשנת 2015.

ב-2017 הוקרן סרטו הדוקומנטרי, "רחל אגמון", בתחרות התיעודית הרשמית של פסטיבל הקולנוע ירושלים. בסרט, מלווה יאיר את שני הוריו, בשני מסעות, במטרה להבין את הרומן שנוצר ביניהם, ואת שורשו של הקשר הרומנטי שהעניק לו את חייו. הסרט נכלל ברשימה הסופית לפרס אופיר ב-2019 בקטגוריית הסרטים התיעודיים עד 60 דקות.

ב-2017 שודרה סדרת רשת שיצר יחד עם אלעד שוורץ בשם "הַטְרֶמפִּיסְטִים", סדרת רשת דוקומנטרית, על האנשים שבצידי הדרך ובשולי התודעה. הסדרה, שזכתה להצלחה רבה ברשת, נרכשה על ידי חטיבת הדיגיטל של תאגיד השידור הישראלי, שמימנו את צילומי העונה השנייה של הסדרה. כל פרקי הסדרה עלו לפייסבוק וליוטיוב. הסדרה זכתה בפרס האקדמיה לטלוויזיה לסדרת רשת לשנת 2019.

ב-2018 שודרה סדרת רשת שיצר יחד עם תמר קיי - "פני זקן". הסדרה, המורכבת מעשרה פורטרטים של עשרה קשישים שונים בהווה הישראלי, מנסה להציע נקודת מבט חדשה על הזקנה, ולהבין "מה זה אומר להיות אדם זקן".

בשנת 2018 זכה מטעם משרד התרבות והספורט בפרס אומנות הקולנוע ליוצרים בראשית דרכם.

בסוף שנת 2018 הקים ביחד עם שותפו טל בכר, את חברת ההפקות "יאללה פילמס".

ב-2019 שודרה בכאן 11 הסדרה "וואי וואי וואי" - סדרה דוקומנטרית בת שבעה פרקים שיצר וביים. באותה שנה ביים את סרט ה-VR "שיר מלחמה", שהשתתף בתחרות הרשמית בפסטיבל ונציה 2019.

בשנת 2020 ביים את הסרט התיעודי "כמו לב שעובד". בסרט יוצא אגמון למסע אישי באומן, לקברו של רבי נחמן, בקיבוץ הגדול בראש השנה.

בשנת 2023 יצא הסרט "המדרשיה" בבימויו, שעורר סערה במגזר הדתי-לאומי.

 בעיתונות 
אגמון כותב טור שבועי במגזין "מוצש" בעיתון "מקור ראשון".

 חיים אישיים 
מתגורר בשכונת יד אליהו תל אביב,בשיחה עם שיר ראובן בתוכנית "איך לעשות דברים", כאן תרבות.

פרק 15: יאיר אגמון | איך לחזור בשאלה נשוי לשירה ולהם שלושה ילדים.

 ספריו 
 חפ"ש: מחשבות צבאיות ומחויכות על פרשיות השבוע והמועדים, הוצאת ראובן מס, תשס"ט
 עם הארץ: סיפור מסע, זמורה ביתן, 2012
 יאיר ויהונתן, זמורה ביתן, 2014
 שמשהו יקרה, כתר, 2016
 מה אהבתי, ידיעות ספרים, תשע"ח 2017
ספר האקסיות, הוצאת הקיבוץ המאוחד, 2021
יום אחד באוקטובר, מגיד, 2024 בשיתוף עם אוריה מבורך

 קישורים חיצוניים 


 כל הטורים של אגמון במוצ"ש (מקור ראשון)



 יאיר אגמון, באתר הבוגרים של בית הספר סם שפיגל לקולנוע וטלוויזיה

 מפרסומיו 
 שני הפרקים הראשונים בספר "עם הארץ - סיפור מסע", באתר scribd

 השליח - סרט קצר שביים אגמון בשיתוף עם בועז פרנקל
 יאיר אגמון, אסוציאציות של מגזר, דעות 11, ספטמבר-אוקטובר 2014
 יאיר אגמון, אומן , פרס המכללה האקדמית ספיר ליצירה צעירה - אסופת הסיפורים הנבחרים, 2013, עמ' 13–18
 יאיר אגמון, למרות שמשיח, בתוך תמר פרלשטיין, תמיד יחכו לך: עשרה סופרים כותבים למשיח, באתר nrg
 המעצר - סרט קצר שביים אגמון

 רחל אגמון, הסרט המלא, באתר כאן תאגיד השידור הישראלי
 הטרמפיסטים, כל הפרקים, באתר כאן תאגיד השידור הישראלי
 פני זקן (סדרת רשת), כל הפרקים, באתר כאן תאגיד השידור הישראלי
 וואי וואי וואי, כל הפרקים, אתר כאן תאגיד השידור הציבורי

 כתבות, ראיונות וביקורות 






 עמיחי חסון, מדריך הטרמפיסט למשתחרר, באתר מקור ראשון, 2 במרץ 2012
 ביקור בית עם הסופר יאיר אגמון: עם הארץ - סיפור מסע, באתר 'ספרים', 8 בפברואר 2012

 יוני ליבנה, ראיון עם יאיר אגמון, שמשהו יקרה, ידיעות אחרונות, 23 בדצמבר 2016

 גתית גינת, אגמוניה, יאיר אגמון הוא היוצר הכי פורה שטרם שמעתם עליו, באתר בית אבי חי, 26 באפריל 2017
 צור ארליך, בוז לקיום המשועמם, במוסף שבת של מקור ראשון, 13 ביוני 2017
 מועדון תרבות, חדר עבודה עם יאיר אגמון, 17 ביולי 2017




 קובי מידן, סוכן תרבות, ראיון עם יאיר אגמון ותמר קיי, 23 באפריל 2018


 גאולה אבן-סער ב-"שיחה אישית" (פרק 25) עם יאיר אגמון, כאן 11, 16 באוקטובר 2019


 הערות שוליים 

קטגוריה:סופרים ישראלים
קטגוריה:זוכי תחרות הסיפור הקצר של "הארץ"
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרי תיכון הימלפרב
קטגוריה:בוגרי ישיבת מעלה גלבוע
קטגוריה:בוגרי אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:זוכי פרס היצירה לסופרים ומשוררים
קטגוריה:ישראלים שנולדו ב-1987